། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ཨ་མྲྀ་ཏེ་ཧཱུཾ་ཕཊ།
ཅེས་པའི་སྔགས་ཀྱི་གདངས་ཀྱི་རྣམ་པར་ནམ་མཁའ་ལ་གྲག་པར་གྱུར། སྣ་
ཚོགས་པདྨ་དང་ཉི་མའི་སྟེང་དུ་སྔགས་ཀྱི་གདངས་ཀྱི་རྣམ་པར་ནམ་མཁའ་་་་
ལ་གྲག་པ་དེ་ཤིན་ཏུ་དག་པའི་དངུལ་ཆུ། ཞེས་པ་ནས། ལྷའི་སྐུ་དང་བཅས་པའི་
འོད་ཟེར་སླར་ལོག་ནས་ཉི་མའི་དཀྱིལ་འཁོར་དང་ཕྱག་མཚན་སྔགས་དང་་་་་
བཅས་པ་ལ་ཞུགས་པ་ལས། བཅོམ་ལྡན་འདས་རྡོ་རྗེ་རྣམ་པར་འཇོམས་པ་སྐུ་
མདོག་ལྗང་སྔོན། ཞེས་པ་ནས། ཤིན་ཏུ་བརྗིད་ཅིང་སྤྲུལ་པ་དུ་མ་འཕྲོ་བར་གྱུར།
དེའི་སྤྱི་བོར་ཨོཾ་ལས་འཁོར་ལོ་དཀར་པོའི་ལྟེ་བར་ཨོཾ་གྱིས་མཚན་པ།
ཞེས་པ་

ནས་གནས་བཞི་བྱིན་གྱིས་བརླབ་པའི་བར་བྱ་སྟེ། ཤཾ་ཀ་རེ་ས་མཱ་ཡེ་སྭཱཧཱ། བཛྲ་ཛྲཀ །
ཅེས་ཕྱག་རྒྱ་བསྟན་པའི་རྗེས་སུ་མཆོད་པ་བསང་བ་ནས། བྱང་ཆུབ་བར་དུ་བདག་
བརྩོན་ནོ། ཞེས་པའི་བར་བྱ། བཟླས་པའི་སྐབས་སུ་དམིགས་པ་སྔར་ལྟར་བྱས་ལ། ལྷ་དང་
སྔགས་ཀྱི་ཆེ་བ་དྲན་པའི་སྒོ་ནས་རྒྱུད་ཀྱི། རྒྱ་གར་སྐད་དུ། ཞེས་པ་ནས། སངས་རྒྱས་
དེ་ནས་གཟུངས་
ཀྱི་མཐུས་ལག་ན་རྡོ་རྗེས་རབ་ཏུ་སྨྲས་སོའི་བར་ལན་ཅིག་བརྗོད་ལ།
རིང་དང་ཡང་སྙིང་ལ་སོག ས ་ པ ་གྲ ང ས ་བ རྒྱ ་ རྩ ་ བ རྒྱ ད ་ལ ་ སོགས ་པ ་བ ཟླས ་པ འི་རྗེས་སུ།
སྡིག་པ་ཐམས་ཅད་བྱང་བྱས་ནས། །ཞེས་པ་ནས། རྒྱལ་པོ་རྟག་ཏུ་ཁྲུས་གྱིས་ཤིག།
ཅེས་པའི་བར་ལན་ཅིག་བརྗོད་དོ།
།བུམ་བསྐྱེད་གཉིས་པ་བྱ་ཚུལ་ནི་སྔ་མ་ལ་དཔགས་ཏེ་
( ༢༤བ) ཤེས་པར་བྱའོ། །གཏོར་མའི་སྐབས་སུ་གཏོར་མ་དང་པོ་བུམ་པའི་ལྷ་ལ་དབུལ་ལོ། །
457-

རྗེ་ཙོང་ཁ་པ་ཆེན་པོའི་གསུང་འབུམ། ༼ན༽
བཛྲ་ཛྲཀ་གཙྪ། ཞེས། ཡེ་ཤེས་པ་གཤེགས། དམ་ཚིག་པ་ཆུའི་ངོ་བོར་གྱུར་པར་
བསམ་མོ། །ཆོ་ག་གཞན་རྣམས་ནི་སྔ་མ་བཞིན་སྦྱརརོ། །དེ་ནས་བུམ་པའི་ཆུ་དེས་རང་
གཞན་ལ་བཀྲུ་བ་ལ་སོགས་པའི་ཚུལ་ནི། རང་གཞན་གྱི་ལུས་དངོས་ལ་སོགས་པ་བཀྲུ་ཞིང་
གཟུངས་རིང་ཚར་གཅིག་བརྗོད་པའི་རྗེས་སུ། ཡང་སྙིང་གི་མཐར། སརྦ་པཱ་པཾ་ཤིནྟཾ་ཀུ་རུ་
སྡིག་པ་ཐམས་ཅད་ཞི་བར་གྱུར་ཅིག །སྭཱཧཱ། ཞེས་དང༌། དེ་བཞིན་དུ་ཀུན་གྱི་མཐར།
ཤིནྟཾ་ཀུ་རུ་སྭཱཧཱ། ཞེས་སྦྱར་ཏེ། སརྦ་བི་གྫོན་བགེགས་ཐམས་ཅད། སརྦ་རོ་ག་ནད་
ཐམས་ཅད། སརྦ་དུཥྚནགདུག་པ་ཐམས་ཅད། སརྦ་ཛ་ར་རིམས་ཐམས་ཅད། སརྦ་ཨུ་
པ་དྲ་ཝིཉེ་བར་འཚེ་བ་ཐམས་ཅད། སརྦ་གྲ་ཧེ། གདོན་ཐམས་ཅད། སརྦ་ཨ་ཀཱ་ལ་མྲྀ་
ཏྱུ་དུས་མ་ཡིན་པར་འཆི་བ་ཐམས་ཅད།
སརྦ་དུར་སོབ་ནིརྨི་ལམ་ངན་པ་ཐམས་ཅད།
སརྦ་དུར་མི་ཏེ། མཚན་མ་ངན་པ་ཐམས་ཅད། སརྦ་ཙིཏྟ་སེམས་ཀྱི་འཇིགས་པའམ་
གནོད་པའི་རིགས་ཐམས་ཅད་ཞི་བར་གྱུར་ཅིག །བྷྱ་ཀུ་ལེ་ཤིནྟཾ་ཀུ་རུ་སྭཱཧཱ། ཞེས་བརྗོད་
ཅིང་བཀྲུ་བར་བྱའོ། །དེ་ནས་བྱབ་པ་ནི། ཤིནྟཾ་ཀུ་རུ་སྭཱཧཱ། ཞེས་པའི་གནས་སུ། ཨ་པ་ན་
ཡེ་སཱཧཱ། ཞེས་པ་ཀུན་གྱི་མཐར་སྦྱར་ཏེ་ཡང་སྙིང་གི་རྗེས་སུ། སརྦ་པཱ་པཾ་ཞེས་པ་ནས།
སརྦ་ཙིཏྟ་བྷྱ་ཀུ་ལེ་ཨ་པ་ན་ཡེ་སྭཱཧཱ།
ཞེས་བརྗོད་ཅིང་རྡོ་རྗེ་རྨ་བྱའི་མཇུག་སྒྲོ་དང་
བཅས་པ་བཟུང་སྟེ་བྱབ་པར་བྱའོ། །དེ་ནས་སྲུང་བ་ནི། སྤྱི་བོར་རྡོ་རྗེ་བཟུང་ལ། ན་མ་ཤྩཎྜ་
བཛྲ་ཀྲོ་དྷཱ་ཡ། ཞེས་པ་ནས། ཨ་མྲྀ་ཏེ་ཧཱུཾ་ཕཊ། ཅེས་ཡང་སྙིང་གི་མཐར། སརྦ་པཱ་པཾ་
རཀྵ་རཀྵ་སྡིག་པ་ཐམས་ཅད་ལས་སྲུངས་ཤིག་སྲུངས་ཤིག
།སརྦ་ཙིཏྟ་བྷྱ་ཀུ་ལེ་རཀྴ་
རཀྵ་སེམས་ཀྱི་འཇིགས་པའི་རིགས་ཐམས་ཅད་ལས་སྲུངས་ཤིག་( ༢༥ན)སྲུངས་ཤིག་ཅེས་་་
ཀུན་གྱི་མཐར། རཀྵ་རཀྵ །ཞེས་སྦྱར་བ་བརྗོད་ཅིང་བསྲུང་བར་བྱའོ། །དེ་ནས་གཟུངས་
རིང་ཚར་གཅིག་བརྗོད་པའི་མཐར། རྒྱལ་བ་སྲས་བཅས་བདེན་པའི་བྱིན་རླབས་
དང་། །རྡོ་རྗེ་རྣམ་པར་འཇོམས་པའི་བྱིན་རླབས་ཀྱིས། །འགྲོ་བ་འདི་ལ་བདག་
གིས་བསྲུངས་ཟིན་གྱིས། །འདི་ལ་སུས་ཀྱང་གནོད་པ་མ་བྱེད་ཅིག །ཅེས་བརྗོད་
ནས་མེ་ཏོག་འཐོར་ཞིང་སླར་ཡང་རོལ་མོའི་སྒྲ་དང་བཅས་པས་བཀྲ་ཤིས་ཀྱི་ཚིགས་བཅད་་་་
-458-

བྱ་སྤྱོད་ཀྱི་སྤྱིའི་ཆོ་གའི་རྣམ་པར་བཞག་པ་རིགས་གསུམ་ལ་སྦྱོར་ཚུལ།
བརྗོད་ཅིང་མེ་ཏོག་འཐོར་བར་བྱའོ། །
༈ པདྨའི་རིགས་ཐུགས་རྗེ་ཆེན་པོ་བཅུ་གཅིག་ཞལ་དཔལ་མོ་ལུགས་ལ་སོགས་པའི་
བཟླས་བརྗོད་བྱ་ཚུལ་ནི།
ཨོཾ་སརྦ་ཏ་ཐཱ་ག་ཏོཥྞི་ཥ་སི་ཏཱ་ཏ་པ་ཏྲེ་ཧཱུཾ་ཕཊ་སྭཱཧཱ། ཞེས་
པའི་གནས་སུ། ན་མོ་རཏྣ་ཏྲ་ཡཱ་ཡ་དཀོན་མཆོག་གསུམ་ལ་ཕྱག་འཚལ་ལོ། །ན་མཿཨཱརྱ་
བཻ་རོ་ཙ་ན་རྣམ་པར་སྣང་
ཛྙཱ་ན་སཱ་ག་ར་ཕྱག་འཚལ་ལོ་འཕགས་པ་ཡེ་ཤེས་རྒྱ་མཚོ།
མཛད། བྱཱུ་ཧ་རཱ་ཛཱ་ཡ་བཀོད་པའི་རྒྱལ་པོ་ལ། ཏ་ཐཱ་ག་ཏཱ་ཡ་དེ་བཞིན་གཤེགས་པ་ལ།
ན་མཿསརྦ་ཏ་ཐཱ་ག་ཏེ་བྷྱཿ ཕྱག་འཚལ་དེ་བཞིན་གཤེགས་པ་ཐམས་ཅད་ལ། ཨརྷ་ཏེ་
བྷྱཿ དགྲ་བཅོམ་པ་ལ། སམྱཀ་སཾ་བུདྷ་བྷྱཿ ཡང་དག་པར་རྫོགས་པའི་སངས་རྒྱས་ལ། ན་
མཿཨཱརྱ་ཕྱག་འཚལ། འཕགས་པ། ཨ་ཝ་ལོ་ཀེ་ཏེ་ཤྭ་རཱ་ཡ་སྤྱན་རས་གཟིགས་དབང་
ཕྱུག་ལ། བོ་དྷི་སཏྭཱ་ཡ་བྱང་ཆུ་སེམས་དཔའ་ལ། མཧཱ་སཏྭཱ་ཡ་སེམས་དཔའ་ཆེན་པོ་ལ།
མཧཱ་ཀཱ་རུ་ཎི་ཀཱ་ཡ་ཐུགས་རྗེ་ཆེན་པོ་ཅན་ལ། ཏདྱ་ཐཱ་འདི་ལྟ་སྟེ། ཨོཾ་དྷ་ར་དྷ་ར། དྷི་
རི་དྷི་རི། དྷུ་རུ་དྷུ་རུ། ཨིཊྚེ། ཝཊྚེ། ཙ་ལེ་ཙ་ལེ་གཡོ་བ་གཉིས། པྲ་ཙ་ལེ་པྲ་ཙ་ལེ་
རབ་ཏུ་གཡོ་བ་གཉིས། ཀུ་སུ་མེ་མེ་ཏོག །ཀུ་སུ་མེ་( ༢༥བ) ཝ་རེ་མེ་ཏོག་གི་མཆོག །ཨི་
ལི་མི་ལི། ཙིཏྟ་སེམས་ཀྱི་འབར་བ་ཞི་བར་མཛོད། ཛྭ་ལ་མ་ཨ་ཡོད་པའང་ཡོད། པ་ན་
ཡེ་སྭཱཧཱ། ཞེས་པ་གཟུངས་རིང་ངམ། ཨོཾ་དྷ་ར་དྷ་ར། དྷི་རི་དྷི་རི། དྷུ་རུ་དྷུ་རུ། ཨིཊྚེ།
ཝཊྚེ། ཙ་ལེ་ཙ་ལེ། པྲ་ཙ་ལེ་པྲ་ཙ་ལེ། ཀུ་སུ་མེ། ཀུ་སུ་མེ་ཝ་རེ། ཨི་ལི་མི་ལི།
ཙིཏྟ་སེམས་ཀྱི་འབར་བ་ཞི་བར་མཛོད། ཛྭ་ལ་མ་པ་ན་ཡེ་སྭཱཧཱ། ཞེས་པ་གང་རུང་
གཞུག་གོ །འདིའི་གཟུངས་རིང་གི་སྐབས་སུ། བ་ལ་ཧ་བཏགས་ནས་ཞབས་ཀྱུ་བྱས་པའི་བྷུ་
ཏ་ཞེས་པའི་བྷུ་ནི་མ་དག་པ་ཡིན་པས། བ་ལ་ཡ་བཏགས་ནས་ཞབས་ཀྱུ་བྱས་པའི་བྱུ་ཞེས་པ་
དག་པས་བྱུ་ཧ་རཱ་ཛཱ་ཡ་ཞེས་འདོན་པར་བྱའོ། །མཚམས་སྦྱོར་ཕྲལ་ན། བི་ཨུ་ཧ་རཱ་ཛཱ་ཡ་ཞེས་
པར་འགྲོ་གསུང་ངོ་། །བྱ་སྤྱོད་ཀྱི་བཟླས་པའི་སྐབས་སུ། བཟླས་པའི་འགྲོ་ལ་གཉིད་བྲོ་
བའམ་གླལ་ལམ་སྦྲིད་པའམ་ལུད་པའམ་འོག་རླུང་ངམ་བཤང་གཅི་སོགས་བྱུང་བ་དེ་མ་ཐག་
ཕྲེང་བ་བཞག་སྟེ་འཆག་པ་སོགས་བྱས་ནས་ཉེ་རེག་བྱས་ཏེ།

གྲངས་ཀྱི་ཐོག་མ་ནས་བརྩམ་
པར་གསུངས་ཏེ། དེ་ཡན་ཆད་བཟླས་པའི་གྲངས་སུ་མི་གཞུག་ཅེས་པའི་དོན་ཡིན་ནོ། །
459

རྗེ་ཙོང་ཁ་པ་ཆེན་པོའི་གསུང་འབུམ།
གཞན་ཡང་བག་མེད་པས་ལྷ་གཞན་གྱི་བཟླས་པ་བྱས་ནའང་ཡིད་ཀྱིས་གསོལ་བ་བཏབ་ནས་
བཟླས་བརྗོད་བསྐྱར་བ་དང་། བགེགས་ཀྱིས་བརླམས་པ་དང་ནད་ཀྱིས་གཟིར་བ་དང་། ལྷོད་
པ་དང་བག་མེད་པ་དང་ལུས་དང་སེམས་སྐྱོ་བ་དང་།
ཆོ་ག་ཇི་སྐད་བཤད་པའི་དུས་ལས་
འདས་པར་བྱས་པ་དང་། མ་བསྡམས་པ་དང་མི་གཙང་བས་བཟླས་བརྗོད་བྱས་པ་དང་།
མཚན་མོ་རྨི་ལམ་ངན་པ་བྱུང་བས་ཉིན་མོ་རིགས་ཀྱི་བདག་པོ་གང་ཡིན་གྱི་སྔགས་བརྒྱ་མ་་་་་
བཟླས་པར་བཟླས་བརྗོད་བྱས་པ་རྣམས་བཟླས་པའི་གྲངས་སུ་མི་གཞུག་པར་ལེགས་གྲུབ་་་་་་
ལས་གསུངས་སོ། །དེས་ན་སྔར་བཤད་པའི་འཛག་པ་བསྲུང་བ་དང་། བ་དམར་སེར་གྱི་བ་
བྱུང་ལྔ་ལ་སོགས་པ་ལ་བརྟེན་པའི་བཟླས་བརྗོད་ཟླ་བ་ཕྱེད་ཀྱི་དག་བྱེད་ལ་བརྩོན་པར་བྱའོ༎
བདག་བསྐྱེད་ལྷ་དྲུག་ལྟ་( ༢༦ན) བུ་རྫོགས་པའི་རྗེས་སུ་ལྷ་བསྒོམ་པ་བསྙེན་པའི་གཙོ་བོ་་་་་་་་
ཡིན་པས་རྒྱ་ཆེ་བ་དང་ཟབ་པ་ལ་བསླབ་ཚུལ་གཉིས་ལས། རྒྱ་ཆེ་བ་རྣམ་པ་ལ་བསླབ་ཚུལ་ནི།
རང་ལྷ་གང་དུ་བསྒོམས་པ་དེའི་སྐུའི་རྣམ་པ་རགས་པ་ཚང་བ་ཞིག་གསལ་བཏབ་ལ། དེ་ལ་
བྱིང་རྒོད་དང་བྲལ་བར་བྱས་ཏེ་སེམས་བཟུང་། གསལ་བཏབ་པའི་ནང་ནས་བྱེ་བྲག་པ་ཞིག་
ལྷག་པར་གསལ་ན་གང་གསལ་དེ་ལ་སེམས་བཟུང་། དེ་མི་གསལ་ན་སྔར་བཞིན་སྤྱི་ལ་
སེམས་བཟུང་ཞིང་། གང་གསལ་བཏབ་པ་ལས་གཞན་པའི་དམིགས་པ་གང་ཤར་ཡང་དེའི་
རྗེས་སུ་མི་འབྲང་བར་སྔར་གྱི་དམིགས་པ་ཉིད་བསྐྱང་ངོ་། །གོ་རིམ་ལ་བསླབ་ཚུལ་ནི། ལྷ་
གཅིག་གི་སྐུའི་ཆ་ཕྲ་རགས་ན་བཟའ་གྱོན་དང་བཅས་པ་ལ་གསལ་སྣང་ཐོབ་ནས།
སེམས་
གནས་པ་རྙེད་པ་ན་ལྷ་གཉིས་པ་དང་སྦྲེལ་བ་སོགས་ཇེ་མང་ཇེ་མང་ལ་བཏང་ནས། རྟེན་
གཞལ་ཡས་ཁང་ཡོད་པ་རྣམས་ལ་མཐར་རྟེན་དང་བརྟེན་པའི་དཀྱིལ་འཁོར་གྱི་ཕྲ་རགས་་་་་
ཐམས་ཅད་ལ་མངོན་སུམ་དུ་མཐོང་བ་དང་འདྲ་བའི་གསལ་སྣང་རྙེད་རྙེད་དུ་སྦྱང་ངོ་།
རྟེན་གཞལ་ཡས་ཁང་མེད་པ་རྣམས་ལའང་སྲུང་འཁོར་སོགས་གང་བསྐྱེད་དང་། ལྷའི་སྐུའི་
ཆ་ཕྲ་རགས་ཐམས་ཅད་ལ་དེ་ལྟར་བསྒོམ་པར་བྱའོ། །ང་རྒྱལ་ལ་བསླབ་ཚུལ་ནི། རང་ལྷ་
གང་དུ་བསྒོམས་པ་དེ་དངོས་ཡིན་ནོ་སྙམ་པའི་ངེས་པ་ཤུགས་ཅན་ཞིག་བསྐྱེད་པ་དང་།
ངེས་པ་དེ་ཉིད་ལ་རྩེ་གཅིག་ཏུ་གནས་ཏེ་ཇི་སྲིད་ང་རྒྱལ་འགྱུར་བའི་ཏིང་ངེ་འཛིན་རྙེད་རྙེད་
དུ་སྦྱང་བ་གཉིས་ནི་རྒྱ་ཆེ་བ་ལ་བསླབ་ཚུལ་ལོ། །དེའང་རྣམ་པ་གསལ་བ་དང་ང་རྒྱལ་བརྟན་
པ་གཉིས་ཀ་དགོས་ལ། རེ་རེ་ལས་མེད་ན་ང་རྒྱལ་བརྟན་པ་ཉིད་རྒྱུད་ལྷས་བྱིན་གྱིས་བརླབ་
པའི་གཙོ་བོ་ཡིན་ནོ། །ཟབ་པ་ལ་བསླབ་ཚུལ་ནི། དམིགས་པ་ལྷའི་འཁོར་ལོ་ལ་དམིགས་ནས་
རྣམ་པ་རང་བཞིན་མེད་པའི་སྟོང་པ་ཉིད་བསྒོམ་པའོ། །དེ་ནས་སྟོང་པ་ཉིད་ཀྱི་ལྟ་བ་རྙེད་
460

བྱ་སྤྱོད་ཀྱི་སྤྱིའི་ཆོ་གའི་རྣམ་པར་བཞག་པ་རིགས་གསུམ་ལ་སྦྱོར་ཚུལ།
ནས་ལྟ་ཐོག་ཏུ་( ༢༦བ)བཞག་པ་རང་བཞིན་མེད་པར་ངེས་པའི་བློའི་འཛིན་སྟངས་ཀྱི་རྣམ་
པ་དང་མ་བྲལ་བའི་སྒོ་ནས། གཟུང་རྣམ་རྟེན་དང་བརྟེན་པའི་ལྷའི་འཁོར་ལོར་ཤར་བ་ཟབ་
གསལ་གཉིས་མེད་ཀྱི་ལམ་འདི་རྒྱུད་སྡེ་འོག་མ་གསུམ་གྱི་བྱང་ཆུབ་ཏུ་བགྲོད་པའི་ལམ་གྱི་་་་་་
གཙོ་བོ་ཡིན་ནོ། །ལྷ་དྲུག་བསྒོམ་པ་དང་བཟླས་བརྗོད་ཡན་ལག་བཞི་ནི་བླ་མེད་ཀྱི་བསྐྱེད་
རིམ་བཟླས་པ་དང་བཅས་པའི་དོད་ཡིན་ལ། མེ་གནས་ཀྱི་དེ་ཉིད་དང་། སྒྲ་གནས་ཀྱི་དེ་
ཉིད་དང་། སྒྲ་མཐའི་དེ་ཉིད་ཀྱི་བསམ་གཏན་གསུམ་ནི་བླ་མེད་ཀྱི་རྫོགས་རིམ་གྱི་དོད་ཡིན་
ནོ། །དེའང་མེ་གནས་སྒོམ་ཚུལ་ནི། བཟླས་བརྗོད་ཡན་ལག་བཞིའི་རྣལ་འབྱོར་གྱི་རྗེས་སུ།
རང་ལྷར་གསལ་བའི་ཐུགས་ཀར་དྲི་མ་མེད་པའི་ཟླ་བའི་དཀྱིལ་འཁོར་ཕྲ་བའི་ནང་དུ་མར་་་
མེའི་མེ་ལྕེ་ལྟ་བུའི་མེ་འབར་བའི་ནང་དུ་སྐབས་ཀྱི་སྔགས་གང་ཡིན་པ་དེ་རང་གི་སེམས་་་་་་་
སྔགས་ཀྱི་གདངས་ཀྱི་རྣམ་པར་དྲིལ་བུའི་སྒྲ་བཞིན་དུ་རྒྱུན་མི་འཆད་པར་གྲག་པ་ལ་ཉན་་་་་་
པའི་རྣམ་པས་དབུགས་འབྱུང་འཇུག་བསྡམས་ཏེ་བྱིང་རྒོད་དང་བྲལ་བར་སེམས་རྩེ་གཅིག་་་
ཏུ་འཇོག་པའོ། །སྒྲ་གནས་ནི། མེ་ལ་དམིགས་པ་གཏད་ལ་སྙིང་གར་གནས་པའི་སྒྲ་འབའ་
ཞིག་ལ་སྔར་ལྟར་དབུགས་འབྱུང་འཇུག་བསྡམས་ཏེ་སེམས་རྩེ་གཅིག་ཏུ་འཇོག་པའོ།
དབུགས་ཕྱིར་གཏོང་བའི་ཚེ་རང་ལྷར་བསྒོམས་པ་ལ་དམིགས་པར་བྱའོ། །སྒྲ་ལ་དམིགས་པ་
ན་ལྷ་དང་ཟླ་བ་དང་མེ་གང་ལའང་མི་དམིགས་ཤིང་སྒྲའི་གདངས་འབའ་ཞིག་ལ་དམིགས་་་་
པས་མེ་གནས་དང་མི་འདྲའོ། །མེ་གནས་དང་སྒྲ་གནས་གཉིས་ནི་རང་གི་སྔགས་ཡིད་ལ་
འདོན་པའི་རྣམ་པ་ཅན་མིན་གྱི། གཞན་གྱིས་སྔགས་བཏོན་པ་ཉན་པ་བཞིན་དུ་སྙིང་གར་
སྔགས་ཀྱི་གདངས་ཀྱི་རྣམ་པས་གྲག་པ་ལ་ཉན་པའི་རྣམ་པས་སེམས་འཇོག་པ་ཡིན་པས་་་་་་
བཟླས་བརྗོད་ཡན་ལག་བཞིའི་ཡིད་བཟླས་དང་མི་གཅིག་གོ །སྒྲ་མཐར་ཐར་པ་སྟེར་བའི་
བསམ་གཏན་ནི། སྒྲའི་གདངས་ལ་དམིགས་པ་ཙམ་ཡང་བཞག་ལ་བདག་མེད་པའི་ལྟ་བ་
ངེས་པར་བྱས་ནས་ལྟ་ཐོག་ཏུ་བཞག་( ༢ ༧ན) སྟེ་སྒོམ་པའོ། །དེ་ལྟར་ཡང་བསམ་གཏན་ཕྱི་
མ་ལས། གསང་སྔགས་མེ་གནས་དངོས་གྲུབ་སྟེར། །སྒྲ་གནས་རྣལ་འབྱོར་སྟེར་བར་དྲན། །སྒྲ་
མཐར་ཐར་པ་སྟེར་བ་ཉིད། །འདི་དག་དེ་ཉིད་གསུམ་པོ་ཡིན། །ཞེས་སོགས་གསུངས་
སོ།
སོ།
།སྨྱུང་གནས་ནི་རྒྱུད་སྡེ་འོག་མ་གསུམ་གའི་ལྷ་བསྒོམ་པའི་སྐབས་སུ་བྱ་བར་གསུངས་
།བྱ་སྤྱོད་ཀྱི་སྤྱིའི་ཆོ་གའི་རྣམ་པར་བཞག་པ་རིགས་གསུམ་ལ་སྦྱོར་ཚུལ་
འདི་ནི། རྨད་དུ་བྱུང་བའི་མཁྱེན་པ་ཕུལ་དུ་ཕྱིན་པ་བརྙེས་ནས་གདུལ་བྱ་
1

461-

_______________ རྗེ་ཙོང་ཁ་པ་ཆེན་པོའི་གསུང་འབུམ། ༼ན༽
རྣམས་སྨིན་གྲོལ་གྱི་ལམ་ལ་འགོད་པར་མཛད་པ། ཆོས་ཀྱི་རྗེ་ཐམས་ཅད་
མཁྱེན་པ་བློ་བཟང་གྲགས་པའི་དཔལ་གྱི་ཞལ་སྔ་ནས་ཀྱི་ཕྱག་བཞེས་ལྟར་
དཀའ་བཞི་འཛིན་པ་གྲགས་པ་རྒྱལ་མཚན་གྱིས་རི་བོ་དགེ་ལྡན་རྣམ་པར་་་་་
རྒྱལ་བའི་གླིང་དུ་ཡི་གེར་བཀོད་པའོ། །འདིས་ཀྱང་རྒྱལ་བའི་བསྟན་པ་རིན་པོ་
ཆེ་སྒོ་ཐམས་ཅད་དུ་དར་ཞིང་རྒྱས་ནས་ཡུན་རིང་དུ་གནས་པར་གྱུར་